ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
மக்களின் முகங்களில் புன்னகையை வரவழைத்து அவர்களை சிரிக்க வைப்பதுதான் என்னை ஊக்குவிக்கிறது: நடிகர் வருண் சர்மா
"எனக்கு வெற்றி என்பது தினமும் காலையில் எழுந்து நான் விரும்புவதைச் செய்வதும் எப்போதும் நான் செய்ய விரும்புவதைச் செய்வதும் ஆகும்.", என்று ஃபுக்ரே தொடர் படங்கள் புகழ் நடிகரான வருண் ஷர்மா கூறினார். கோவாவில் நடைபெறும் 53வது இந்திய சர்வதேச திரைப்பட விழாவில் இன்று நடைபெற்ற "உங்களுக்கு என ஓர் இடத்தை எவ்வாறு உருவாக்குவது " என்ற தலைப்பில் நடந்த "உரையாடல்" அமர்வில் அவர் ஃபுக்ரே தொடர் படங்களின் இயக்குனர் மிருக்தீப் சிங் லம்பாவுடன் இணைந்து பார்வையாளர்களிடம் உரையாற்றினார்.
ஒரு நடிகராக வருண் ஷர்மா தனது வாழ்க்கையைப் பற்றி பேசுகையில், "நடிகர்கள் ஆரம்பத்தில் தங்களுக்கு என ஓர் இடத்தை உருவாக்குவது பற்றி யோசிப்பதில்லை - இது ஒரு நடிகரின் பயணத்தின் போது, பல்வேறு கதாபாத்திரத்தில் நடிக்கும் போது அல்லது நீண்ட காலமாக செய்த நடிப்பு வாய்ப்பு தேர்வு  போன்ற பிற பணிகளில் கூட கற்றுக்கொள்வர்" என்று அவர் தனது கருத்தினைப் பதிவு செய்தார்.
மிருக்தீப் சிங் லம்பா தனது படங்களைப் பற்றிப் பேசுகையில், “நான் எனது படங்களின் வெற்றியை அளவுக்கு மீறி கொண்டாடுவதில்லை, நான் அதை ஒரு பந்தயமாகவும் எடுத்துக்கொள்வதில்லை - மாறாக எனது பயணத்தை வடிவமைத்த பல தோல்விகள் மற்றும் பின்னடைவுகள் போன்ற மற்றொரு கற்றல் அனுபவமாக மட்டுமே ஒரு படத்தின் வெற்றியையும் எடுத்துக்கொள்கிறேன்.” என்றார்.
இயக்குனர் மிருகதீப் லம்பா, ராம் கோபால் வர்மாவின் படைப்புகளால் ஈர்க்கப்பட்டு திகில் படங்களில் முதன்முதலில் இறங்கியிருந்தாலும், பயணத்தின் ஏதோ ஒரு கட்டத்தில் கதை அவரது பாணிக்கு பொருத்தமானது என்ற நம்பிக்கையை அளித்ததாக குறிப்பிட்டார்.
ஃபுக்ரே தொடர் படங்களின் கதாபாத்திரங்கள் தில்லியின் சுற்றுப்புறங்களில் உள்ள சாதாரண மக்களிடமிருந்தே உருவாக்கப்பட்டன என்று வருணும் மிருக்தீப்பும் ஒப்புக்கொண்டனர்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 171.28 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 7,90,789 கொவிட் சிகிச்சை பெறுபவர்கள் 1.86%ஆக உள்ளனர்.
குணமடைந்தோர் விகிதம் தற்போது 96.95%சதவீதம்
கடந்த 24 மணி நேரத்தில் 1,67,882 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,11,80,751 என அதிகரித்துள்ளது.
கடந்த 24 மணி நேரத்தில் 67,084 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.44 சதவீதம் ஆகும்
வாராந்திர பாதிப்பு விகிதம் 6.58 சதவீதம் ஆகும்
இதுவரை மொத்தம் 74.61 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 15,11,321 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1797078
நிதி அமைச்சகம்
அரசுப் பங்குகள், அரசுப் பத்திரங்கள் விற்பனை
மத்திய அரசு கடன் பத்திரங்கள், பங்குகளை வெளியிடுவது குறித்த அறிவிக்கையை வெளியிட்டுள்ளது.
அதன்படி, 1) மொத்தம் ரூ. 2,000 கோடி மதிப்புக்கு “6.65 சதவீதம் அரசுப் பங்குகள் ”, 2) மொத்தம் ரூ. 3,000 கோடி மதிப்புள்ள “மிதவை வட்டிவிகிதம் கொண்ட கடன் பத்திரங்கள் ”, 3) ரூ. 3,000 கோடிக்கு “7.17 சதவீதம் கொண்ட அரசுப் பங்குகள் ”, 4) ரூ. 1,000 கோடிக்கு “6.57 சதவீதம் அரசுப் பங்குகள் , 5) ரூ.3,000 கோடிக்கு “7.72 சதவீதம் அரசுப் பங்குகள் ” ஆகியவை ஏலத்தில் விற்கப்படும்.
மத்திய அரசு ரூ. 1,000 கோடிக்கான சந்தாவைக் கூடுதலாக வைத்துக் கொள்ளக் கூடும்.
பல்முனை விலை மதிப்பீட்டு முறையின்மூலம் ஏலம் நடத்தப்படும். இதற்கான ஏலம் “இந்திய ரிசர்வ் வங்கி, மும்பை அலுவலகம், கோட்டை, மும்பை” அலுவலகத்தால் ஏப்ரல் 20ஆம் தேதி  விடப்படும்.
(Visitor Counter : 77
இளைஞர் நலன் மற்றும் விளையாட்டு அமைச்சகம்
முன்னுரிமை விளையாட்டு ஜூடோவை ஊக்குவிப்போம்: மத்திய அமைச்சர் கிரிண் ரிஜிஜூ பேட்டி
‘‘ஜூடோ நமக்கு முன்னுரிமை விளையாட்டு, அதை நாம் ஊக்குவிக்க வேண்டும்’’ என மத்திய விளையாட்டுத்துறை அமைச்சர் திரு. கிரண் ரிஜிஜூ கூறினார்.
ஜப்பானிய போர் முறை என அழைக்கப்படும் ஜூடோ விளையாட்டு ஒலிம்பிக் போட்டியில் இடம் பெற்றுள்ளது. இதனால் இதற்கு இந்தியா தற்போது முக்கியத்துவம் அளித்து வருகிறது. ஹங்கேரியில் வரும் 23ம் தேதி முதல் 25ம் தேதி வரை, புடாபெஸ்ட் கிராண்ட் ஸ்லாம் போட்டி நடக்கிறது. இதில் கலந்து கொள்ள செல்லும் இந்திய ஜூடோ குழுவினரை மத்திய விளையாட்டு அமைச்சர் திரு. கிரண் ரிஜிஜூ தனது வீட்டில் சந்தித்து பேசினார்.
அதன்பின் அவர் அளித்த பேட்டியில் கூறியதாவது:
புடாபெஸ்ட் கிராண்ட் ஸ்லாம் போட்டி, ஒலிம்பிக் போட்டியில் பங்கேற்பதற்கான தகுதியை அளிக்கிறது. இந்த குழுவில், 5 ஜூடோ வீரர்கள் மற்றும் பயிற்சியாளர் ஜீவன் சர்மா ஆகியோர் இடம் பெற்றுள்ளனர். இவர்கள் வெற்றி பெற வாழ்த்துக்கள். 2024 மற்றும் 2028 ஒலிம்பிக் போட்டியில் பங்கேற்பதற்காக திறமையான விளையாட்டு வீரர்களை உருவாக்கும் ஏற்பாடுகள் நடந்து வருகின்றன. ஹங்கேரிக்கு செல்லும் இந்த குழுவினரில் சில வீரர்கள், ஒலிம்பிக் போட்டிக்கு தகுதி பெறுவர் என நம்புகிறேன். ஜூடோ நமக்கு முன்னுரிமை விளையாட்டு. இதில் நமது வீரர்களின் திறனையும், பயிற்சியையும் நாம் அதிகரிப்போம். முன்னணி விளையாட்டு வீரர்களுக்கு முழு அதரவு அளிக்கப்படும். அதோடு, 2024 மற்றும் 2028ம் ஆண்டு ஒலிம்பிக் போட்டியில் பங்கேற்பதற்கான வீரர்களை உருவாக்கப்படுவர். இதற்கான விரிவான திட்டங்கள் குறித்து நாங்கள் ஆலோசிப்போம்.
இவ்வாறு அவர் கூறினார்.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1665927
(Visitor Counter : 110
பாதுகாப்பு அமைச்சகம்
இந்திய விமானப் படையின் மேற்கு கமாண்ட் தலைமையிடத்தில் மனிதாபிமான மற்றும் பேரிடர் நிவாரணக் கருத்தரங்கு
தில்லியில் சுப்ரோதோ பூங்காவில் அமைந்துள்ள இந்திய விமானப் படையின் மேற்கு கமாண்ட் தலைமையகத்தில் இன்று  மானிதாபிமான மற்றும் பேரிடர் நிவாரணக் கருத்தரங்கை நடத்தியது. இந்தியாவின் வடக்கு மண்டலத்தில் ஏற்படக்கூடிய மனிதாபிமான, பேரிடர் உதவி நிலைமைகளை திறம்பட சமாளிப்பதற்குரிய நடவடிக்கைகளில் இந்த கருத்தரங்கு முக்கிய கவனம் செலுத்தியது. இந்திய விமானப்படையுடன் இமாச்சல பிரதேசம், ராஜஸ்தான், உத்தராகண்ட், அரியானா, பஞ்சாப், ஜம்மு காஷ்மீர் மாநிலங்களை சேர்ந்த செயலாளர் நிலைக் குழுக்களும் இக்கருத்தரங்கில் பங்கேற்றன. தேசிய பேரிடர் மேலாண்மை நிறுவனம், தேசிய பேரிடர் அதிரடிப் படை, இந்தியா - திபெத் எல்லைப் பாதுகாப்பு காவல்படை போன்ற பேரிடர் நிலவரங்களை சமாளிப்பதற்கான முக்கிய அமைப்புகளும் கருத்தரங்கில் கலந்துகொண்டன.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
=============
(Visitor Counter : 81
பிரதமர் அலுவலகம்
ஆசிய விளையாட்டுப் போட்டிகளில் துப்பாக்கி சுடுதலில் தங்கம் வென்ற வீராங்கனை பாலக்கிற்கு பிரதமர் திரு.நரேந்திரமோடி வாழ்த்து
ஹாங்சோவில் நடைபெற்ற 2022 ஆசிய விளையாட்டுப் போட்டிகளில் 10 மீட்டர் ஏர் பிஸ்டல் மகளிர் பிரிவில் தங்கப் பதக்கம் வென்ற பாலக்கிற்கு பிரதமர் திரு. நரேந்திர மோடி வாழ்த்து தெரிவித்துள்ளார்.
எக்ஸ்-வலைதள பதிவில் பிரதமர் கூறியிருப்பதாவது;
"துப்பாக்கிச் சுடுதலில் இந்தியாவுக்கு மற்றொரு சிறப்பு தருணம்!
10 மீட்டர் ஏர் பிஸ்டல் மகளிர் பிரிவில் தங்கம் வென்ற பாலக்கிற்கு வாழ்த்துகள். அவரது துல்லியமும் கவனமும் நமது தேசத்திற்கு பெரும் பெருமையைக் கொண்டு வந்துள்ளது. அவரின் அடுத்தடுத்த முயற்சிகளுக்கு எனது வாழ்த்துகளை தெரிவித்துக் கொள்கிறேன்" என்று தெரிவித்துள்ளார்.
----
ANU/AD/PK\\BS/KPG
(
ரசாயனம் மற்றும் உரங்கள் அமைச்சகம்
என் ஐ பி இ ஆர் ஹைதராபாத் எட்டாவது பட்டமளிப்பு விழா நடைபெற்றது.
ஹைதராபாதில் உள்ள தேசிய மருந்தாளுமைக் கல்வி மற்றும் ஆராய்ச்சிக் கழகத்தின் எட்டாவது பட்டமளிப்பு விழா இன்று மெய்நிகர் நிகழ்ச்சியாக நடத்தப்பட்டது. பட்டம் பெறும் மாணவர்களுக்கும், மருந்தியல் கல்வி ஆராய்ச்சி தேசிய நிறுவனம்  ஆசிரியப் பெருமக்களுக்கும் சாதனையைக் கொண்டாடும் நேரமாக இது அமைந்தது. தெலுங்கானா அரசின் தகவல் தொழில்நுட்பத்துறை அமைச்சர் திரு.கே டி ராமராவ் நிகழ்ச்சியின் முக்கிய விருந்தினராக உரையாற்றினார். உலக அளவில் சுகாதாரத் துறையில் மருந்தாளுமைத் தொழில் வல்லுநர்கள் முக்கிய பங்காற்ற வேண்டியவர்கள் என்று அவர் கூறினார்.
2017-2019, 2018-2020 ஆகிய 2 கல்வி ஆண்டுகளுக்கான எம் எஸ் ஃபார்மசி  எம்பிஏ ஃபார்மசி  பிஎச்டி உட்பட மொத்தம் 270 மாணவர்களுக்கு, இந்தப் பட்டமளிப்பு விழாவில் பட்டம் வழங்கப்பட்டது.
விவசாயத்துறை அமைச்சகம்
மத்திய வேளாண்மை மற்றும் விவசாயிகள் நலத்துறை அமைச்சர் திரு நரேந்திர சிங் தோமர் அண்மைக்கால வேளாண் சீர்திருத்தங்கள் மற்றும் வேளாண்மை உள்கட்டமைப்பு வசதி நிதியத்தை நடைமுறைப்படுத்துதல் குறித்து முதலமைச்சர்கள் மற்றும் மாநில வேளாண்மை அமைச்சர்களுடன் கலந்துரையாடினார்
மத்திய வேளாண்மை, விவசாயிகள் நலத்துறை, ஊரக வளர்ச்சி மற்றும் பஞ்சாயத்து ராஜ் அமைச்சர் திரு நரேந்திர சிங் தோமர் இன்று அண்மைக்கால வேளாண் சந்தை சீர்திருத்தங்கள் மற்றும் ரூ.1 லட்சம் கோடி மதிப்பிலான வேளாண்மை உள்கட்டமைப்பு வசதி நிதியத்தின் கீழ் நிதி உதவி அளிக்கும் மத்திய அரசின் புதிய திட்டம் ஆகியன குறித்து முதலமைச்சர்கள் மற்றும் மாநில வேளாண்மை அமைச்சர்களுடன் காணொலிக் காட்சி மூலம் கலந்துரையாடினார். இதில் உத்திரப்பிரதேச முதல்வர் திரு யோகி ஆதித்தியநாத், மஹாராஷ்டிரா முதல்வர் திரு உத்தவ் தாக்கரே மற்றும் ராஜஸ்தான், கேரளா, சத்தீஸ்கர், தெலுங்கானா மாநிலங்களின் வேளாண்மை அமைச்சர்கள் மற்றும் மத்திய வேளாண் இணையமைச்சர்கள் திரு புருஷோத்தம் ரூபாலா, திரு கைலாஷ் சௌத்ரி ஆகியோர் கலந்து கொண்டனர்.
விவாதங்களின் போது திரு தோமர், இந்த நிதியத்தின் மூலமான நடவடிக்கைகள், அறுவடைக்குப் பின்பான நிர்வாக உள்கட்டமைப்பு வசதிகளை மேம்படுத்துவதிலும், சமூக விவசாய சொத்துக்கள் கிடைப்பதை மேம்படுத்துவதிலும் கவனம் செலுத்த வேண்டும் என்று கேட்டுக் கொண்டதோடு சிறிய மற்றும் நடுத்தர விவசாயிகள் இந்த நிதியத்தின் கீழ் முழுப் பலன்கள் பெறுவதை உறுதி செய்ய வேண்டும் என்றும் வலியுறுத்தினார். ரூ.1லட்சம் கோடி நிதியைப் பயன்படுத்துவதற்கு தேவையான அனைத்து முயற்சிகளும் எடுக்கப்படும் என்றும் அனைத்து கிராமங்களிலும் புதியதாக உள்கட்டமைப்பு வசதிகள் ஏற்படுத்தப்படும் என்றும் முதலமைச்சர்களும் மாநில வேளாண் அமைச்சர்களும் முழு உத்தரவாதம் அளித்து உள்ளனர்.
மாண்புமிகு பிரதமரின் வழிகாட்டுதலின் கீழ் இந்திய அரசானது இந்திய விவசாயிகளின் நல்வாழ்வு மற்றும் நீடித்த நிலையான வாழ்வாதாரங்களை உறுதி செய்வதில் பொறுப்புடைமையுடன் செயல்படுகிறது என்று மத்திய வேளாண் அமைச்சர் தெரிவித்தார். அரசு இயற்றியுள்ள புதிய சட்டங்கள் விவசாயிகள் நல்வாழ்வு தொடர்பானதாக உள்ளன. இவை அரசு எடுத்து வரும் விவசாயிகளை மையமாகக் கொண்ட சீர்திருத்தங்களின் தொடர்ச்சியில், அண்மைக்கால நடவடிக்கைகளாக உள்ளன.
-----
(Visitor Counter : 123
மத்திய அமைச்சரவை
பிரிக்ஸ் நாடுகளுடன் சமூக மற்றும் தொழிலாளர் நலத்துறையில் ஒத்துழைப்புக்கான புரிந்துணர்வு ஒப்பந்தத்தில் கையெழுத்திட்டதற்கு மத்திய அமைச்சரவை ஒப்புதல்
பிரதமர் திரு.நரேந்திரமோடி தலைமையில் புதுதில்லியில் இன்று  நடைபெற்ற மத்திய அமைச்சரவைக் கூட்டத்தில், பிரேசில், ரஷ்ய கூட்டமைப்பு, இந்தியா, சீனா, தென்னாப்பிரிக்கா ஆகிய நாடுகளுடன் சமூக மற்றும் தொழிலாளர் நலத்துறைகளில் ஒத்துழைப்புக்கான புரிந்துணர்வு ஒப்பந்தத்தில் கையெழுத்திட்டதற்கு ஒப்புதல் அளிக்கப்பட்டது. கடந்த ஆகஸ்ட் மாதம் 3-ஆம் தேதி நடைபெற்ற பிரிக்ஸ் நாடுகளின் தொழிலாளர் மற்றும் வேலைவாய்ப்புத்துறை அமைச்சர்களின் கூட்டத்தில் இந்தப் புரிந்துணர்வு ஒப்பந்தம் கையெழுத்திடப்பட்டது.
விரிவான விவரங்கள் :
தொழிலாளர் நலச் சட்டம் மற்றும் அமலாக்கம், தொழிலாளர்கள் குறிப்பாக அடித்தளத் தொழிலாளர்களின் உரிமைகளைப் பாதுகாப்பது, வேலைவாய்ப்பு மற்றும் தொழிலாளர்களுக்கான சந்தைக் கொள்கைகள், தொழிற்கல்வி, திறன் மற்றும் பயிற்சி, சமூகப்பாதுகாப்பு உள்ளிட்ட முக்கிய துறைகளில் ஒத்துழைக்கவும் பரஸ்பர நிகழ்வுகளை நடத்தவும் பிரிக்ஸ் நாடுகளுடனான இந்தியாவின் புரிந்துணர்வு ஒப்பந்தம் வகை செய்கிறது. சமூகப் பாதுகாப்பு மற்றும் தொழிலாளர் பிரச்சினைகளில் ஒத்துழைப்புக்கு உறுப்பு நாடுகள் பிரிக்ஸ் கட்டமைப்பின் தொழிலாளர் ஆராய்ச்சி நிலையங்கள் மற்றும் பிரிக்ஸ் சமூகப் பாதுகாப்பு ஒத்துழைப்புக் கட்டமைப்பைப் பயன்படுத்திக் கொள்ளலாம். இந்த ஒப்பந்தம் ஒரு சர்வதேச உடன்பாடு அல்ல என்றும் சர்வதேச சட்டங்களின் ஆளுமைக்குக் கட்டுப்பட்டதல்ல என்றும் தெரிவிக்கப்பட்டுள்ளது.
முக்கிய விளைவு:
இந்தப் புரிந்துணர்வு ஒப்பந்தம் பிரிக்ஸ் நாடுகளுடன் ஒத்துழைப்பு, கூட்டுச் செயல்பாடு அதிக வீரியத்துடன் ஈடுபடுவதற்கு வகை செய்கிறது. அனைவரையும் உள்ளடக்கிய வளர்ச்சி புதிய தொழில்புரட்சியில் ஏற்படும் வளர்ச்சி மற்றும் வளங்களைப் பகிர்ந்து கொள்வது என்ற பொதுவான நோக்கத்துடன் இந்த ஒப்பந்தம் செயல்படும். தொழிலாளர், வேலைவாய்ப்பு, சமூகப்பாதுகாப்பு மற்றும் சமூக கலந்தரையாடல் ஆகியவற்றில் கூட்டுத்திட்டங்களை அமல்படுத்துவதற்கும், அறிவுசார் நிகழ்வுகளை உறுப்புநாடுகள் பகிர்ந்து கொள்வதற்கும் இது வகை செய்யும். சர்வதேசத் தொழிலாளர் அமைப்பின் சர்வதேசப் பயிற்சி மையத்துடன் பிரிக்ஸ் நாடுகளின் தொழிலாளர் நலக் கல்வி நிறுவனங்கள் மற்றும் புதிய வடிவிலான வேலைகளில் தொடர்பு கொள்ளவும் வகை செய்கிறது. இளைஞர் வேலைவாய்ப்பு துறைகளில் இந்த நெட்வொர்க் கவனம் செலுத்தும். மேலும், ஒத்துழைப்பை ஆழப்படுத்துதல், தகவல் பரிமாற்றம், திறன் நிர்மாணத்திற்கு இணையக் கட்டமைப்பு உள்ளிட்ட புதிய கற்றல் தொழில்நுட்பங்களையும் இந்த நெட்வொர்க் கண்டறியும். பிரிக்ஸ் நாடுகளின் சமூக பாதுகாப்பு ஒத்துழைப்பை மேம்படுத்தும். சமூகப் பாதுகாப்பு அமைப்பு மற்றும் உடன்பாடுகளில் உறுப்பு நாடுகளுக்கிடையே ஒத்துழைப்பை அதிகரிக்கும்.
சட்டம் மற்றும் நீதித்துறை அமைச்சகம்
தேர்தல் மேலாண்மை மற்றும் நிர்வாகத்துறையில் ஒத்துழைப்புக்கான இந்தியா – சுரிநாம் புரிந்துணர்வு ஒப்பந்தத்திற்கு மத்திய அமைச்சரவை ஒப்பதல்
தேர்தல் மேலாண்மை மற்றும் நிர்வாகத்துறையில் ஒத்துழைப்புக்கான இந்தியா – சுரிநாம் புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்பதல் அளித்தது. இந்த ஒப்பந்தத்தில் தேர்தல் நடைமுறை தொடர்பான அமைப்பு சார்ந்த தொழில்நுட்ப மேம்பாடு, தகவல் பரிவர்த்தனை ஆதரவு, நிறுவன வலுப்படுத்துதல் மற்றும் திறன்மேம்பாடு, பணியாளர்களுக்கான பயிற்சி, அடிக்கடி ஆலோசனைகள் நடத்துதல் போன்ற துறைகள் அறிவு மற்றும் அனுபவ பரிமாற்றத்திற்கும் இந்த ஒப்பந்தம் வகை செய்கிறது.
இந்தப் புரிந்துணர்வு ஒப்பந்தத்தினால் இருதரப்பு ஒத்துழைப்பு வலுப்படும். சுரிநாமுக்கு தொழில்நுட்ப உதவி அளித்தல், திறன்மேம்பாட்டு ஆதரவளித்தல் போன்ற துறைகளில் ஒத்துழைப்பு வழங்குவதை இந்த ஒப்பந்தம் நோக்கமாகக் கொண்டுள்ளது.
-------
(Visitor Counter : 99
சுகாதாரம் மற்றும் குடும்ப நலத்துறை அமைச்சகம்
தரவுக் கசிவு தொடர்பான, இருண்ட வலையில் ஹேக்கர்கள் என்று அழைக்கப்படுபவர்களின் கூற்று ஆதாரமற்றது : மத்திய சுகாதார அமைச்சகமும், தடுப்பூசி நிர்வாகத்தின் அதிகாரம் பெற்ற குழுவின்  தலைவரும் உறுதிப்படுத்தினர்
கோ-வின் அமைப்பை ஹேக்கிங் செய்ததாகக் கூறப்படும் விஷயத்தை மின்னணு மற்றும் தகவல் தொழில்நுட்ப அமைச்சகத்தின்  கணினி அவசரநிலை செயற்குழு தற்போது விசாரணை செய்துள்ளது.
“இருண்ட வலையில் ஹேக்கர்கள் என்று அழைக்கப்படுபவர்களின் கூற்றுக்களான - கோ-வின் முறையை ஹேக்கிங் செய்ததாகக் கூறப்படுவதும் மற்றும் தரவு கசிவு தொடர்பானதும் -அடிப்படையற்றது. கோ-வின் மூலம் மக்களின் தரவு பாதுகாப்பாக இருப்பதை உறுதி செய்வதற்காக, அவ்வப்போது தேவையான நடவடிக்கைகளை நாங்கள் தொடர்ந்து எடுத்து வருகிறோம்” என்று தடுப்பூசி நிர்வாகத்திற்கான அதிகாரம் பெற்ற குழுவின்  தலைவர் டாக்டர் ஆர்.எஸ். சர்மா தெளிவுபடுத்தியுள்ளார்.
இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1726474
ஜல்சக்தி அமைச்சகம்
தண்ணீர் பாதுகாப்பே நமது வாழ்க்கையின் வழிமுறை : திரு.வெங்கையா நாயுடு
தண்ணீர் பாதுகாப்பையே நமது வாழ்க்கையின் வழிமுறையாக மேற்கொள்ள வேண்டும் என்று குடியரசுத் துணைத்தலைவர் திரு.எம்.வெங்கையா நாயுடு மக்களுக்கு வேண்டுகோள் விடுத்துள்ளார்.
2019-ம் ஆண்டுக்கான தேசிய தண்ணீர் விருது வழங்கும் விழாவை குடியரசுத் துணைத்தலைவர் திரு.எம்.வெங்கையா நாயுடு காணொலிக் காட்சி வழியே தொடங்கி வைத்தார். மத்திய நீர்வளத் துறை அமைச்சர் திரு.கஜேந்திர சிங் செகாவத், இணையமைச்சர் திரு ரத்தன் லால் கட்டாரியா, இத்துறையின் உயர்அதிகாரிகள் உள்ளிட்ட பலர் இந்த நிகழ்வில் கலந்து கொண்டனர்.
விழாவில் உரையாற்றிய திரு.எம்.வெங்கையா நாயுடு, நீர்வள அமைச்சகம், அனைத்து மாநிலங்கள், அமைப்புகள், தனிநபர்கள் மற்றும் தண்ணீர் பாதுகாப்புக்காகப் பணியாற்றியவர்களின் பங்களிப்புகளைப் பாராட்டினார். தேசிய தண்ணீர் விருது வாயிலாக பொது இயக்கமானது, பொதுமக்களின் இயக்கமாக மாறியிருக்கிறது என்று குறிப்பிட்டார். “பொதுமக்கள் பங்களிப்பு இல்லாமல் எந்த ஒன்றும் சாத்தியமில்லை. இதனை நாம் தூய்மை இந்தியா இயக்கத்தில் கண்கூடாகப் பார்த்தோம்,” என்று தெரிவித்தார்.
தூய்மை இந்தியா இயக்கம், ஜல் சக்தி அபியான் போன்ற பல முன் முயற்சிகளை எடுத்ததற்காக பிரதமர் திரு.நரேந்திர மோடிக்கு திரு.வெங்கையா நாயுடு பாராட்டுத் தெரிவித்தார். ”அனைத்துப் பங்கெடுப்பாளர்களும் பல்வேறு பிரிவுகளில் விருது பெற்றதை அறிந்து நான் மகிழ்ச்சியடைகின்றேன். இந்த குறைந்த வளத்தைக் கொண்டு தண்ணீர் பாதுகாப்புக்காக சாத்தியமான அனைத்து நடவடிக்கைகளையும் மேற்கொள்ள வேண்டியது நமது கடமையாகும். தண்ணீர் பாதுகாப்பின் முக்கியத்துவம் குறித்து பொதுமக்களுக்கு விழிப்புணர்வு ஏற்படுத்த வெகுஜன ஊடகங்கள் வாயிலான நீடித்த பிரச்சாரம் மேற்கொள்ள வேண்டிய அவசரத் தேவை இருக்கிறது,” என்றும் அவர் குறிப்பிட்டார்.
தண்ணீர் வீணாவதைத் தடுக்க வேண்டும் என்று வலியுறுத்திய அவர், தண்ணீர் பாதுகாப்பையே நமது வாழ்க்கையின் வழிமுறையாகப் பின்பற்றும் வகையில் வாழ்க்கை முறையில் மாற்றம் செய்வதற்கான தேவை எழுந்துள்ளதாகவும் குறிப்பிட்டார். நாட்டின் வளர்ச்சிக் கொள்கையின் முன்னணியில் நல்ல ஆளுகை வைக்கப்பட வேண்டும் என்றும் கூறினார்.
கங்கை பாதுகாப்புத்திட்டத்தின் பலன்கள், பிரதம மந்திரி கிருஷிசிஞ்சை யோஜனாவின் கீழ் நீர் பாசனத்திட்டங்களை விரைவாக முடித்தல், அடல் பூஜல் யோஜனா வாயிலாக நிலத்தடி நீர் மேலாண்மைக்கு புதுப்பிக்கப்பட்ட பங்கேற்பு அணுகுமுறை, தேசிய நீர்நிலைத் திட்டத்தின் வாயிலாக நீரியல் தரவு கிடைப்பதில் முன்னேற்றம், நீர்வாழ் மேலாண்மை குறித்த தேசிய திட்டம் போன்றவை கடந்த சில ஆண்டுகளில் இந்தியாவின் தண்ணீர் துறையில் முழுமையான மாற்றத்தை ஏற்படுத்தி உள்ளன என்று குடியரசுத் துணைத் தலைவர் தெரிவித்தார்.
இந்தியாவின் நீர்வளங்களை ஒருங்கிணைந்த முறையில் நிர்வகிக்க நீர்வள அமைச்சகத்தை உருவாக்கியதன் வாயிலாக மிகத் தேவையான கொள்கை சீர்த்திருத்தம் மிக உயர்ந்த மட்டத்தில் மேற்கொள்ளப்பட்டது என்று குறிப்பிட்ட அவர், தண்ணீர் தேவை, விநியோகம் என இரண்டு தரப்பிலும் சிறப்பு கவனம் செலுத்தப்படுகிறது என்றும் கூறினார்.
மேலும் தகவல்களுக்கு இந்த ஆங்கில செய்திக் குறிப்பைக் காணவும்; https://pib.gov.in/PressReleasePage.aspx?PRID=1671939
-----
(Visitor Counter : 91
உள்துறை அமைச்சகம்
குடியேற்ற விசா, வெளிநாட்டினர் பதிவு கண்காணிப்பு திட்டத்தை  ஐந்து ஆண்டுகள் நீட்டிக்க மத்திய அரசு ஒப்புதல்
குடியேற்ற விசா, வெளிநாட்டினர் பதிவு கண்காணிப்பு திட்டத்தை 2021 மார்ச் 31ம் தேதிக்குப்பின்னும், ஐந்து நிதியாண்டுகளுக்கு ரூ.1,364.88 கோடி செலவில் தொடர்வதற்கு பிரதமர் திரு. நரேந்திர மோடி தலைமையிலான மத்திய அரசு ஒப்புதல் அளித்துள்ளது.
இத்திட்டத்தை தொடர்வது, குடியேற்றம் மற்றும் விசா சேவைகளை நவீனமயமாக்குவதில் பிரதமர் மோடி தலைமையிலான அரசின் உறுதியை காட்டுகிறது. இந்த திட்டம் மூலம் நாட்டின் பாதுகாப்பை பலப்படுத்துவதோடு, சட்டரீதியான பயணிகளுக்கு தேவையான வசதிகளை பாதுகாப்பாகவும், ஒருங்கிணைந்து வழங்குவதையும் மத்திய உள்துறை அமைச்சர் திரு. அமித்ஷா தலைமையிலான உள்துறை அமைச்சகம் நோக்கமாக கொண்டுள்ளது.
இத்திட்டம் உலகளாவிய திட்டம். உலகம் முழுவதும் உள்ள 192 இந்திய தூதரகங்கள், இந்தியாவில் உள்ள 108 குடியேற்ற சோதனை மையங்கள் , 12 வெளிநாட்டினர் பிராந்திய பதிவு அலுவலகங்கள்  மற்றும் அதிகாரிகள், 700 வெளிநாட்டினர் பதிவு அதிகாரிகள் , நாடு முழுவதும் உள்ள காவல் கண்காணிப்பாளர்கள் / துணை ஆணையர்களை இணைத்து குடியேற்றம், விசா வழங்குதல், வெளிநாட்டினர் பதிவு, இந்தியாவில் அவர்களின் நடமாட்டத்தை கண்காணிப்பது போன்ற செயல்பாடுகளை இத்திட்டம் ஒருங்கிணைக்க முயல்கிறது. ஐவிஎஃப்ஆர்டி தொடங்கப்பட்ட பின், விசா மற்றும் வெளிநாட்டில் வசிக்கும் இந்தியர்களுக்கான குடியுரிமை அட்டைகள் வழங்கும் எண்ணிக்கை கடந்த 2019ம் ஆண்டு 64.59 லட்சமாக அதிகரித்தது. இது கடந்த 2014ம் ஆண்டில் 44.43 லட்சமாக இருந்தது. இதன் ஆண்டு வளர்ச்சி வீதம் 7.7 சதவீதம். விசா வழங்குவதற்கான காலம் ஐவிஎஃப்ஆர்டி திட்டம் அமல்படுத்தும் முன், 15 முதல் 30 நாட்களாக இருந்தது. தற்போது அதிகபட்சமாக 72 மணி நேரத்துக்குள் இ-விசா வழங்கப்படுகிறது. 95 சதவீத இ-விசாக்கள் 24 மணி நேரத்துக்குள் வழங்கப்படுகின்றன. இந்தியாவில் சர்வதேச போக்குவரத்து கடந்த 10 ஆண்டுகளில் 3.71 கோடியிலிருந்து 7.5 கோடியாக அதிகரித்துள்ளது. இதன் ஆண்டு வளர்ச்சி வீதம் 7.2 சதவீதம் ஆகும்.
தகவல் மற்றும் ஒலிபரப்பு அமைச்சகம்
கொவிட்-19 தொற்றுநோயை மையமாகக் கொண்ட திரைப்படங்கள் - மும்பை சர்வதேச திரைப்பட விழா 2022
கொவிட்-19 பெருந்தொற்று அனைவருடைய வாழ்க்கையிலும் பெரும் தாக்கத்தை ஏற்படுத்தியுள்ளது. தொற்று பரவல், அதனால் ஏற்படும் பாதிப்புகள், நெருங்கிய மற்றும் அன்பானவர்களின் மரணம், நீடித்த பொதுமுடக்கம், வீட்டுத்தனிமை போன்றவை உலகத்தை புரட்டிப் போட்டது. தொற்றுநோயால் ஏற்பட்ட உளவியல் தாக்கங்கள் பற்றிய ஆய்வுகள் இன்னமும் நடந்து வருகின்றன. சமூகத்தின் மாறுபாடுகள், மனிதனின் உணர்ச்சிகள் ஆகியவற்றை கலைவடிவமாக மாற்றி, கருப்பொருளாக வைத்து திரைப்படங்களை தயாரித்துள்ளனர். 17-வது மும்பை சர்வதேச திரைப்பட விழாவில், கொவிட்-19 தொற்றுநோயை மையமாகக் கொண்ட சிறந்த திரைப்படங்கள் இடம்பெற்றுள்ளன.
இந்த திரைப்படங்கள் பெருந்தொற்றின் காலத்தில் மனிதர்களின் தொடர்புகள், அதன் தாக்கங்கள், தனிமைப்படுத்தலால் ஏற்பட்ட உளவியல் பாதிப்புகள் உள்ளிட்ட உணர்ச்சிகளை வெளிப்படுத்துகின்றன. இந்த படங்கள் சர்வதேச, தேசிய திரைப்பட போட்டிகள் போன்றவற்றில் திரையிடப்பட்டுள்ளன.
குடியரசுத் தலைவர் செயலகம்
மகாத்மா காந்தி சர்வதேச துப்புரவு மாநாட்டை குடியரசுத் தலைவர் தொடங்கி வைத்தார் “தூய்மை இந்தியா” நடைமுறையில் புரட்சியை ஏற்படுத்தி வருகிறது
குடியரசுத் தலைவர் திரு. ராம் நாத் கோவிந்த், புதுதில்லியில் மகாத்மா காந்தி சர்வதேச துப்புரவு மாநாட்டை இன்று  தொடங்கி வைத்தார்.
அப்போது பேசிய அவர், வரும் 2030ஆம் ஆண்டுக்குள் போதிய அளவில், துப்புரவு மற்றும் சுகாதார நலத்திட்டங்களை உருவாக்குவது உலகின் பல பகுதிகளில் பெரும் சவாலாக எழுந்துள்ளது என்றார். குடிநீர், துப்புரவு மற்றும் சுகாதாரம் ஆகியவை நீடித்த மேம்பாட்டு நோக்கத்திற்கான முக்கிய மையம் என்றும் அவர் குறிப்பிட்டார். நீடித்த மேம்பாட்டுத் திட்டத்தின்கீழ், திறந்தவெளியில் மலம் கழிப்பதை முடிவுக்குக் கொண்டு வருவதையும், ஒவ்வொருவருக்கும் அடிப்படைக் கழப்பிட வசதியை உறுதி செய்வதையும் உலக நாடுகள் வலியுறுத்தி வருகின்றன.
துப்புரவை மேம்படுத்துவது, திறந்த வெளியில் மலம் கழிப்பதை ஒழிப்பது ஆகியவற்றால் அதிக அளவில் பாதிப்புகள் ஏற்படுகின்றன. சமூக மற்றும் பொருளாதார முதலீடுகள் அதிகம் தேவைப்படுகின்றன. தகுந்த கழிப்பிட வசதி மற்றும் உரிய சுகாதாரம் மற்றும் துப்புரவு வசதிகள் இல்லாமல் இருப்பது, உடல் குறைபாட்டுக்கும் வாழ்நாள் முழுவதும் சிக்கல்களை எதிர்நோக்குவதற்கும் வழிவகுத்துவிடும் என்று குடியரசுத் தலைவர் குறிப்பிட்டார்.
தூய்மை இந்தியா திட்டம் நடைமுறையில் புரட்சியை ஏற்படுத்தி வருவதாக எடுத்துரைத்த திரு. ராம் நாத் கோவிந்த், மக்களின் ஆதரவை திரட்டும் பெரும் உந்து சக்தியாக இந்தத் திட்டம் அமைந்துள்ளது என்றார். மக்கள் இயக்கமான தூய்மை இந்தியா, நமது விடுதலை இயக்கத்தின் உணர்வை பிரதிபலிப்பதாகவும், காந்திஜியின் 150-வது பிறந்த தினப் பரிசாக அக்டோபர் 2, 2019-ஆம் ஆண்டுக்குள் திறந்தவெளியில் மலம் கழிப்பதை முற்றிலுமாக ஒழித்துக் கட்டுவதை தேசிய குறிக்கோளாகக் கொண்டு நாம் செயல்படுத்த வேண்டும் என்றும் குடியரசுத் தலைவர் கேட்டுக் கொண்டார்.
குடியரசுத் தலைவர் உரை குறித்த மேலும் தகவல்களுக்கு www.pib.nic.in என்ற வலைதளத்தைப் பார்க்கவும்.
------------
(Visitor Counter : 128
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 142.47 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 75,456.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து, தற்போது 0.22 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.40 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 6,450 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,42,43,945 என அதிகரித்துள்ளது. கடந்த 24 மணி நேரத்தில் 6,358 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.61, இது கடந்த 85 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.64 ஆகும். இது கடந்த 44 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 67.41 கோடி கொவிட் பரிசோதனைகள் செய்யப்பட்டுள்ளன.
தில்லி, மஹாராஷ்ட்ரா, கேரளா, குஜராத், ராஜஸ்தான், ஆந்திரப் பிரதேசம் உள்ளிட்ட 19 மாநிலங்களில் கொவிட்-19- ன் உருமாறிய ஒமிக்ரான் தொற்று 653 பேரிடம் கண்டறியப்பட்டுள்ளது. இவர்களில் 186 பேர் குணமடைந்து வீடு திரும்பியுள்ளனர்/ அதிகபட்சமாக மஹாராஷ்ட்ராவில் 167 பேருக்கும், தில்லியில் 165 பேருக்கும், தொற்று ஏற்பட்டு தில்லியில் 23 பேரும், மகாராஷ்டிராவில் 61 பேரும் குணமடைந்துள்ளனர். தமிழ்நாட்டில் 34 பேருக்கு ஒமிக்ரான் தொற்று கண்டறியப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1785685
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நீதிமன்ற அவமதிப்பு வழக்கு ஒன்றைக் குறித்து மத்திய நிர்வாகத் தீர்ப்பாயத்தின் செய்திக்குறிப்பு
உத்தரகாண்ட் பிரிவை சேர்ந்த ஐஎப்எஸ் அதிகாரியான திரு சஞ்சீவ் சதுர்வேதியின் வழக்கில் ஆஜராகி வாதாடிய வழக்கறிஞரான திரு மெகமூத் பராச்சாவின் நடத்தை குறித்து மத்திய நிர்வாக தீர்ப்பாயத்தின் முதன்மை அமர்வு தாமாக முன்வந்து விரிவான உத்தரவை அளித்து, அவமதிப்பு கடிதத்தை வழங்கியது.
வருடாந்திர ரகசிய அறிக்கை குறித்த வழக்கில் திரு சஞ்சீவ் சதுர்வேதி சார்பாக ஆஜரான திரு மெகமூத் பராச்சா, தொடர்ந்து எதிர்தரப்பு வழக்கறிஞரை அவமானப் படுத்தும் விதமாகவும், தீர்ப்பாயத்தின் தலைவரை மிரட்டும் தொனியிலும் பேசிக் கொண்டிருந்தார்.
அவமதிப்பு கடிதம் வழங்கப்பட்டதை தொடர்ந்து நீதிமன்றத்தில் வழக்கும் தொடரப்பட்டது. அவரது நடவடிக்கையில் எந்தவிதமான நியாயத்தையும் தீர்ப்பாயம் காணவில்லை.
இருப்பினும், இது போல் நடப்பது இதுவே முதல் தடவை என்பதால், இனிமேல் இவ்வாறு நடக்கக் கூடாது என்னும் கடும் எச்சரிக்கையோடு அவர் விடுவிக்கப்படுகிறார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்: https://pib.gov.in/PressReleseDetailm.aspx?PRID=1658538
---
(Visitor Counter : 113
பிரதமர் அலுவலகம்
தேசிய கடல்சார் தினம் – பிரதமர் வாழ்த்து
தேசிய கடல்சார் தினத்தை முன்னிட்டு பிரதமர் திரு. நரேந்திர மோடி தனது வாழ்த்துகளை தெரிவித்துள்ளார்.
“தேசிய கடல்சார் தின வாழ்த்துகள். இந்தியாவின் புகழ்வாய்ந்த கடல்சார் பாரம்பரியத்திலும் இந்தியாவின் வளர்ச்சியில் கடல்சார் துறையின் பங்கிலும் நாங்கள் பெருமை கொள்கிறோம்” என்று பிரதமர் தனது வாழ்த்து செய்தியில் தெரிவித்துள்ளார்.